EkBass/fiwiki-20250220-pages-articles huggingface dataset:
Oulun musiikkikeskus

thumb|Madetojan salin puupanelointia. Oulun musiikkikeskus sijaitsee Oulussa Karjasillan kaupunginosassa. Keskus muodostuu kahdesta eri kokonaisuudesta, jotka ovat vuonna 1983 valmistunut Madetojan sali ja vuonna 1991 valmistunut Tulindbergin sali opetustiloineen. Musiikkikeskuksessa toimivat Oulu Sinfonia ja Oulun konservatorio. ==Musiikkikeskuksen tilat== Musiikkikeskuksen yleissuunnittelusta on vastannut Arkkitehtitoimisto Uki Heikkisen arkkitehti Matti Heikkinen. Akustiikan asiantuntijana on toiminut arkkitehtiprofessori Alpo Halme. ===Madetojan sali=== Oululaissäveltäjä Leevi Madetojan mukaan nimetty sali on musiikkikeskuksen pääsali ja Oulun Sinfonian kotisali. Salissa järjestetään vuosittain noin sata konserttia. Salissa on 816 istumapaikkaa, joista 674 permannolla ja 142 parvella. Salissa on myös 10 × 8 m kokoinen valkokangas. Kahvioon mahtuu 112 henkeä. ===Tulindbergin sali=== Vuonna 1991 valmistunut Tulindbergin sali on tasalattiainen 220-paikkainen tila, jonka pinta-ala on 281 m². Sali on nimetty säveltäjä Erik Tulindbergin mukaan. ===Laajennussuunnitelmat=== Musiikkikeskukseen on suunniteltu kolmannen, 400–700 kuulijan salin rakentamista. Samassa yhteydessä rakennettaisiin tilat myös Oulun konservatorion pop- ja jazzmusiikin osastolle sekä hallintotiloja, ja rakennuksen nimi muutettaisiin Madetoja-taloksi. Hankkeen kustannusarvio on noin 10 miljoonaa euroa. Rakentamisesta ei kuitenkaan ole tehty päätöstä. ==Lähteet== ==Aiheesta muualla== * Oulun musiikkikeskuksen verkkosivut Luokka:Karjasilta Musiikkikeskus Musiikkikeskus Luokka:Suomen konserttitalot
Itä-Kap

Itä-Kap (, , ) on yksi Etelä-Afrikan provinsseista. Sen pääkaupunki on Bisho. Provinssi perustettiin vuonna 1994 yhdistämällä Transkein ja Ciskein nimellisesti itsenäiset bantustanit sekä vanhan Kapmaan provinssin itäiset osat. Alueen suurin väestöryhmä ovat xhosat. Provinssi on useiden kuuluisien eteläafrikkalaisten kuten Nelson Mandelan ja Thabo Mbekin kotiseutu. Itä- Kapissa on arviolta 6 996 976 asukasta (vuonna 2016) ja provinssin pinta-ala on 168 966 neliökilometriä. Vuoden 2001 tietojen mukaan 83 % väestöstä puhuu kotikielenään xhosaa, 10 % afrikaansia ja 4 % englantia. Etniseltä jakaumaltaan provinssi on 88 % mustia, muista ryhmistä Kapmaan värillisiä on 7 % ja valkoisia 5 %, intialaisia tai aasialaisia on alle prosentti. == Piirikunnat == *Alfred Nzo *Amantole *Cacadu *Chris Hani *Buffalo City *Joe Gqabi *Nelson Mandela Bay *OR Tambo == Lähteet == == Aiheesta muualla == *Provinssin internetsivut *
Kuivamatala

Kuivamatala on pieni, karu ja asumaton saari Perämerellä Iin kunnassa Vatungin kalasataman eteläpuolella. Kuivamatalan saarella sijaitsee kolme Leppäkosken omistaman Kuivaniemen tuulivoimapuiston tuulivoimalaitosta. Tuulipuisto on rakennettu vuonna 1998 ja ne käynnistettiin lokakuussa. Mantereella Vatungin niemellä sijaitsevat loput viisi tuulivoimapuiston voimalaa. Tuulivoimaloiden yhteenlaskettu vuosituotanto on yli 10 gigawattituntia. Luokka:Iin saaret Luokka:Kuivaniemi
Taimuraz Mamsurov

Taimuraz Dzambekovitš Mamsurov (osseetiksi Мамсыраты Дзамбеджы фырт Таймураз; , s. 13. huhtikuuta 1954 Beslanissa) on ossetialainen poliitikko, joka oli Venäjän federaatioon kuuluvan Pohjois-Ossetia-Alanian tasavallan presidentti vuosina 2005–2015. Mamsurov valittiin virkaansa 7. heinäkuuta 2005 hänen edeltäjänsä, Aleksandr Dzasohovin, luovuttua virastaan 31. toukokuuta 2005. Luokka:Venäjän federaation kuvernöörit ja aluejohtajat Luokka:Pohjoisossetia- alanialaiset poliitikot Luokka:Vuonna 1954 syntyneet Luokka:Elävät henkilöt
Saksankirveli

Saksankirveli (Myrrhis odorata) on sarjakukkaisiin kuuluva kasvi, jota käytetään mausteena. Se on saksankirvelien (Myrrhis) suvun ainoa laji. Ulkonäöltään se muistuttaa koiranputkea. Saksankirvelin voi taimena sekoittaa maustekirveliin (Anthriscus cerefolium). Saksankirveli on lähtöisin Etelä- Euroopasta. Sitä on viljelty Suomessa vanhastaan lääke- ja maustekasvina. Se esiintyy melko harvinaisena mutta vakiintuneena viljelyjäänteenä tai -karkulaisena Etelä- ja Keski-Suomessa. Kasviatlas 2020: Saksankirvelin levinneisyys Suomessa. Saksankirveli tuoksuu ja maistuu lähinnä anikselta sekä jonkin verran myös lakritsilta. Saksankirvelistä voidaan käyttää mausteena lehtiä, juurta ja siemeniä. Lehdet sopivat vihannekseksi, ja varsinkin juuri on makea. Saksankirveli on yksi Chartreuse-liköörin mausteista, ja sitä on käytetty myös akvaviitin mausteena. Saksankirvelin tuoksun ja maun aiheuttavan haihtuvan öljyn pääainesosa on anetoli C10H12O). == Lähteet == == Aiheesta muualla == * Suomen Lajitietokeskus: Saksankirveli (Myrrhis odorata) * ITIS: Myrrhis odorata * United States Department of Agriculture (USDA): Myrrhis odorata * Dr. Duke's Phytochemical and Ethnobotanical Databases: Myrrhis odorata * Gernot Katzer's Spice Pages: Cicely (Myrrhis odorata) Luokka:Sarjakukkaiskasvit Luokka:Yrtit
Sitruunamelissa

Sitruunamelissa (Melissa officinalis) on sitruunalta tuoksuva pehmeälehtinen yrtti, jota käytetään yrttinä ja lääkekasvina. Sitä voi käyttää sekä pääruokien että jälkiruokien ja varsinkin erilaisten juomien maustamiseen ja koristeluun.Kasvikset: Sitruunamelissa (Melissa officinalis) Sitruunamelissa on Välimeren alueelta kotoisin oleva yrtti joka kasvaa viljeltynä lähes koko Euroopassa. Se on monivuotinen, mutta Suomessa se talvehtii ulkona vain peitettynä tai paksun lumipeitteen alla. Sielläkin sen versot kuolevat pakkasten tullen, mutta maanalaisista osista nousee uusia keväällä. Lisäksi kasvi siementää itse ja leviää sekä kasvullisesti että siemenistä. Sitruunamelissa on myös hyvä mehiläiskasvi.Enemmän iloa puutarhasta, Oy Valitut Palat, Reader's Digest Ab, 1981. Ulkonäöltään sitruunamelissa muistuttaa pienikokoista valkopeippiä. Sitruunamelissan haihtuvat öljyt eli eteeriset öljyt koostuvat useista kymmenistä aineista, jotka osittain vaihtelevat kasvupaikan, korjuuhetken ym syiden johdosta. Sitruunamelissan haihtuvat öljyt koostuvat pääosin seuraavista yhdisteistä:Pohjoisessa kasvatettujen yrttien aromisuus Maa- ja elintarviketalous 84. * beta- karyofylleeni, C15H24, CAS-numero 87-44-5 * beta-karyofylleeniepoksidi, C15H24O, CAS-numero 1139-30-6 * geraniaali eli sitraali a, C10H16O, CAS-numero 141-27-5 * geranioli, C10H18O, CAS-numero 106-24-1 * geranyyliasetaatti C12H20O2, CAS-numero 105-87-3 * linaloli C10H18O, CAS-numero 78-70-6 * metyyliheptenoni C8H14O, CAS-numero 409-02-9 * neraali eli sitraali b C10H16O, CAS-numero 106-26-3 * neroli C10H18O, CAS-numero 106-25-2 * sitronellaali C10H18O, CAS-numero 106-23-0 Suomalaisesta sitruunamelissan haihtuvasta öljystä on löytynyt melko runsaasti myös tymolia C10H14O (CAS-numero 89-83-8) ja karvakrolia C10H14O (CAS-numero 499-75-2), joita ei ole tyypillisesti tuotu esiin ulkomaisissa analyyseissä. == Käyttö == Lehtien maku on raikas ja sitruunainen ja sopii erityisesti salaatteihin, teehen ja syötäväksi sellaisenaan. Kansanlääkinnässä sitä on käytetty rauhoittavana ja verenpainetta alentavana rohtona. == Lähteet == == Aiheesta muualla == * Bertalan Galambosi, Marja Roitto: Pohjoisessa kasvatettujen yrttien aromisuus Maa- ja elintarviketalouden tutkimuskeskuksen julkaisuja MET 85, sivuja 114, 2006, ISBN 952-487-034-7 (painettu), ISBN 952-487-035-5 (verkkojulkaisu) * Liber Herbarum II:Melissa officinalis (englanniksi) * United States Department of Agriculture (USDA): Melissa officinalis * Flora of China: Melissa officinalis * Dr. Duke's Phytochemical and Ethnobotanical Databases: Melissa officinalis * Gernot Katzer's spice pages: Lemon Balm (Melissa officinalis) Luokka:Huulikukkaiskasvit Luokka:Yrtit Luokka:Seulonnan keskeiset artikkelit
Johannes III

Johannes III (n. 520–13. heinäkuuta 574) oli paavina 17. heinäkuuta 561 – 13. heinäkuuta 574.Hanska 2005: 318 Hän oli lähtöisin arvovaltaisesta perheestä, kotoisin Roomasta ja alkuperäiseltä sukunimeltään Catelinus. Vaikka Johannes III oli paavina melkein kolmetoista vuotta, hänen paavina olostaan tiedetään hyvin vähän. Langobardien hyökkäykset sattuivat samoihin aikoihin ja käytännössä kaikki häntä käsittelevät asiakirjat tuhoutuivat. ==Lähteet== * ===Viitteet=== Luokka:Paavit Luokka:Syntymävuosi tuntematon Luokka:Vuonna 574 kuolleet
Vihanneskrassi

Vihanneskrassi (Lepidium sativum) on kirpeänmakuinen yrtti. Sitä ei voi säilöä. Siemenet voi kylvää esimerkiksi kostean talouspaperin päälle lautaselle. Se kasvaa kylvämisestä käyttökokoiseksi vajaassa viikossa.Gernot Katzer's Spice Pages Kasvuaikaa voi antaa enemmänkin, mutta parin viikon jälkeen maku muuttuu kitkerämmäksi. Kasvattajan päätettyä lopettaa kasvattamisen versot leikataan kasvualustasta irti, ja ne voi käyttää. Käyttötapoja: ruoan maustaminen tai voileivän päälle. == Lähteet == == Aiheesta muualla == * Suomen Lajitietokeskus: Vihanneskrassi – Lepidium sativum * Fineli: Vihanneskrassi Luokka:Krassit Luokka:Yrtit
Marcos (jalkapalloilija)

Marcos (oik. Marcos Roberto Silveira Reis Nascimento, s. 8. elokuuta 1973 Oriente, São Paulo, Brasilia) on brasilialainen jalkapallomaalivahti, joka edusti seuratasolla koko ammattilaisuransa ajan Palmeirasia. Hän on pituudeltaan 193 senttimetriä. Marcos on pelannut menestyksekkään uran sekä seura- että maajoukkuetasolla. Seurajoukkueessa hänen paras saavutuksensa on toistaiseksi Copa Libertadoresin voitto vuodelta 1999. Brasilian maajoukkueessa Marcos on voittanut kolme arvostetuinta maajoukkueiden kilpailua; maailmanmestaruuden Etelä-Korean ja Japanin kisoissa 2002, maanosaturnauksen (Copa América 1999) ja Maanosaliittojen cupin (2005). MM- kisoissa 2002 hän pelasi joukkueen ykkösmaalivahtina kaikki Brasilian seitsemän ottelua. Maajoukkueessa vuonna 1999 Espanjaa vastaan debytoinut Marcos pelasi 29 maaottelua. Hän ilmoitti 6. lokakuuta 2006, ettei ole enää maajoukkueen käytettävissä. == Lähteet == == Aiheesta muualla == *Marcos FootballDatabase-tietokannassa Luokka:Brasilialaiset jalkapallomaalivahdit Luokka:Jalkapallon maailmanmestarit Luokka:Vuonna 1973 syntyneet Luokka:Elävät henkilöt
Viherminttu

Viherminttu (Mentha spicata) on huulikukkaiskasveihin kuuluva monivuotinen pehmeälehtinen mintun tuoksuinen yrtti. Se kasvaa villinä Keski-Euroopassa ja viljeltynä myös pohjoisessa, muun muassa koko Suomessa. Se on maultaan vähemmän ärhäkkä kuin piparminttu, joten se sopii tuoreena ruokien koristeeksi ja mausteeksi. Englantilaiset säilövät minttua lampaanlihan lisäkkeeksi. Vihermintun kähärälehtistä muunnosta nimitetään kähärämintuksi (Mentha spicata var. crispa). Viherminttu voi myös risteytyä muiden minttujen kanssa. Piparminttu (Mentha × piperita) on vihermintun ja vesimintun (Mentha aquatica) risteymä. Vihermintusta valmistetaan tislaamalla viherminttuöljyä.Lisätietoa viherminttuöljystä == Lähteet == == Aiheesta muualla == *United States Department of Agriculture (USDA): Mentha spicata *Flora of China: Mentha spicata *Dr. Duke's Phytochemical and Ethnobotanical Databases: Mentha spicata Luokka:Mintut Luokka:Risteymät
Jaime Hernandez

Jaime Hernandez (s. 1959) on sarjakuvataiteilija. Hän on piirtänyt veljiensä Gilbertin ja Marion kanssa Rakkautta ja Raketteja -sarjakuvaa (Love and Rockets). Tunnetuimmat hänen luomansa hahmot ovat nuoret meksikolais- amerikkalaiset naiset Margarita "Maggie" Luisa Chascarrillo ja Esperanza "Hopey" Leticia Glass, jotka esiintyvät Locas-jatkokertomuksessa. == Suomennettu albumi == * Luokka:Yhdysvaltalaiset sarjakuvantekijät Luokka:Vuonna 1959 syntyneet Luokka:Elävät henkilöt
Andi Deris

Andi Deris (s. 18. elokuuta 1964 Karlsruhe, Saksa) on power metal -yhtye Helloweenin laulaja. Deris tuli yhtyeeseen Michael Kisken tilalle, vuonna 1993 julkaistun Chameleon-albumin jälkeen. Ennen liittymistään Helloweeniin Deris lauloi Pink Cream 69 -nimisessä yhtyeessä kuusi vuotta. Deris on tehnyt myös kaksi soololevyä. == Lapsuus ja nuoruus == 15-vuotiaana Andi Deris aloitti laulamisen ja perusti ensimmäisen bändinsä nimeltä Paranoid, jonka nimeksi vaihtui kaksi vuotta myöhemmin Nameles. Rumpalina toimi Ralf Maurer, joka on ollut hänen hyvä ystävänsä kuudennesta luokasta asti ja on soittanut rumpuja myös Derisin soololevyillä. == Ura == Vuonna 1984 Deris ja Maurer perustivat bändin nimeltä Kymera, mutta tämä päätti lopettaa ja hän meni yliopistoon. Kosta Zafiriou tuli hänen tilalleen rumpuihin. Kolme vuotta myöhemmin Deris ja Kosta vaihtoivat bändin nimeksi Pink Cream 69, jonka ensimmäisessä kokoonpanossa olivat Andi Deris, Alfred Koffler, Dennis Ward ja Kosta Zafiriou. Bändistä tuli suosittu Euroopassa sen voittaessa Metal Hammerin uuden tulokkaan palkinnon vuonna 1988. Levytyssopimus syntyi silloisen CBS:n kanssa (nykyinen Sony Music). Ensimmäinen albumi Pink Cream 69, joka julkaistiin vuonna 1989, sai hyvän vastaanoton kriitikoilta ja yleisöltä. Bändi keikkaili White Lion nimisen bändin lämmittelijänä ja vuonna 1990 he soittivat ensimmäistä kertaa Yhdysvalloissa. Seuraava levyn One Size Fits All julkaisu oli vuonna 1991 ja se nousi joissakin Euroopan maissa levylistojen ensimmäiselle sijalle. Vuonna 1992 Pink Cream 69 keikkaili ensimmäistä kertaa Japanissa ja Suomessa kahdesti Europen lämmittelijänä. Kolmas albumi Games People Play julkaistiin 1993. Vuonna 1994 kolmen Pink Cream 69 -albumin jälkeen Deris joutui kohtaamaan suuren haasteen korvatessaan Michael Kisken Helloweenin laulajana. Kiske oli eronnut Helloweenista kaupallisesti epäonnistuneen Chameleonin jälkeen musiikillisten erimielisyyksien takia. Deris kesti paineet ja suoriutui debyytistään Helloween -laulajana hyvin. Vuonna 1994 julkaistu Master of the Rings herätti Helloweenin jälleen henkiin. Deris muutti Saksasta yhdeksänkymmentäluvun puolivälin jälkeen perheineen asumaan Teneriffalle Kanariansaarille, mihin hän myös rakensi kotistudionsa. Master of the Ringsin jälkeen Helloween on julkaissut kahdeksan studioalbumia, kaksi livelevyä, yhden coverlevyn ja Deris julkaissut myös kaksi soololevyä. Helloweenin albumit vuoden 2000 The Dark Ridesta lähtien on kokonaisuudessaan tuotettu hänen Mi Sueno -studiolla. == Diskografia == === Sooloalbumit === * * === Vierailut albumeilla === * Catch The Rainbow: * Ayreon: * German Rock Stars: * Rage: * Shaaman: , DVD * Nuclear Blast Allstars: * Wicked Sensation: * Scelerata: Luokka:Saksalaiset laulajat Luokka:Vuonna 1964 syntyneet Luokka:Elävät henkilöt
Roque Júnior

Roque Júnior (oik. José Vítor Roque Júnior, s. 30. syyskuuta 1976 Santa Rica do Sapucai, Brasilia) on brasilialainen jalkapalloilija. Pelipaikaltaan 186-senttinen Roque Júnior oli keskuspuolustaja. Maailman eliittiin italialaisessa AC Milanissa noussut Roque Júnior tunnetaan kovana taklaajana. Uransa aikana hän on Milanin lisäksi edustanut mm. São Joséa, Palmeirasia, Leedsiä ja Sienaa. Seurajoukkueuran parhaita saavutuksia ovat Brasilian cupin voitto ja Copa Mercosurin voitto vuodelta 1998, Copa Libertadoresin voitto 1999 sekä Italian cupin, Mestarien liigan ja UEFA Super Cupin voitot vuodelta 2003. Brasilian maajoukkueessa Roque Júnior pelasi 48 ottelua ja teki niissä kaksi maalia. Hän on voittanut "Selecaossa" maailmanmestaruuden MM-kisoissa 2002 ja Maanosaliittojen Cupin vuonna 2005. MM-kisoissa 2002 hän pelasi kuudessa Brasilian seitsemästä ottelusta, muun muassa loppuottelun kokonaan. == Lähteet == == Aiheesta muualla == *Roque Júnior FootballDatabase- tietokannassa *Leverkusen who's who Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1976 syntyneet Luokka:Elävät henkilöt
Pink Cream 69

Pink Cream 69 on saksalainen hard rock -yhtye. Sen perustivat Andi Deris, Dennis Ward, Kosta Zafiriou ja Alfred Koffler Karlsruhessa vuonna 1987. Yhtye sai sopimuksen Metal Hammerin tulokkaiden bändikisassa, joka järjestettiin Ludwigsburgissa, vuosi perustamisen jälkeen. Vuonna 1994 Andi Deris jätti yhtyeen liittyäkseen saksalaiseen Helloween-yhtyeeseen. Hänet korvasi brittiläinen David Readman. Vuonna 2003 yhtyeestä tuli viisihenkinen, kun Uwe Reitenauer liittyi siihen. == Jäsenet == === Nykyiset === * David Readman – laulu (1995–) * Alfred Koffler – kitara (1987–) * Uwe Reitenauer – kitara (2003–) * Dennis Ward – basso (1987–) * Chris Schmid – rummut (2012–) === Entiset === * Kosta Zafiriou – rummut (1987–2012) * Andi Deris – laulu (1987–1994) == Diskografia == === Studioalbumit === * * * * * * * * * * * * == Lähteet == Luokka:1980-luvun yhtyeet ja sooloartistit Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Saksalaiset hard rock -yhtyeet
Robert Metcalfe

Robert Melancton Metcalfe (s. 7. huhtikuuta 1946, Brooklyn, New York) on yhdysvaltalainen sovelletun matematiikan tohtori, insinööri ja yrittäjä. Hänet tunnetaan nimeään kantavasta Metcalfen laista. Hän on myös toinen Ethernet- verkkotekniikan kehittäjistä Xerox PARC:ssa. Vuonna 1979 hän perusti 3Com- yrityksen. Metcalfelle on myönnetty Grace Murray Hopper -palkinto vuonna 1980 ja Yhdysvaltojen kansallinen teknologiamitali vuonna 2005. Metcalfe muistetaan myös vuoden 1995 ennustuksestaan että internet kaatuu omaan mahdottomuuteensa vuoden sisään.Predicting the Internet's catastrophic collapse and ghost sites galore in 1996 Vuonna 1997 hän söi kuudennessa kansainvälisessä WWW- konferenssissa tehosekoittimessa pilkotun artikkelinsa. Kahdeksannessa kokouksessa hän ennusti uudelleen IT-kuplan romahtavan ennen vuoden 1999 loppua sekä Internetin ”gigaromahtavan” samaan aikaan. Samassa yhteydessä hän ennusti 60-luvun Unix-teknologiaan perustuvan Linuxin sekä kommunistis- utopistisen avoimen lähdekoodin liikkeen häviävän Windows 2000:n julkaisun myötä.Linux's '60s technology, open-sores ideology won't beat W2K, but what will? Metcalfe on saanut vuoden 2022 Turing-palkinnon Ethernetin kehityksestä, standardoinnista ja kaupallistamisesta. Metcalfe rakensi ensimmäisen Ethernet- verkon David Boggsin kanssa PARCissa. == Lähteet == Luokka:Yhdysvaltalaiset tietojenkäsittelytieteilijät Luokka:Yhdysvaltalaiset tietotekniikan kehittäjät Luokka:Grace Murray Hopper -palkinnon saajat Luokka:Turing-palkinnon saajat Luokka:Seulonnan keskeiset artikkelit Luokka:Xeroxin henkilöstö Luokka:Vuonna 1946 syntyneet Luokka:Elävät henkilöt
Konemetsä

Konemetsä oli vuosina 2004–2009 järjestetty psytrance-painotteinen konemusiikkitapahtuma, jossa musiikki soi taukoamatta viikonlopun yli. Perjantaista sunnuntaihin kestävä tapahtuma järjestettiin vuosittain heinäkuussa Varsinais-Suomessa Marttilassa. Tapahtumapaikkana oli pellon laidalla sijaitseva metsikkö ja sen lähiympäristö, jossa sijaitsi useita lavoja. Leirintäalueet sijaitsivat metsikön viereisillä pellolla ja autojen pysäköintialue lähialueella. Juhlijoita tapahtumassa vieraili noin 4 000 vuonna 2007. Kävijöiden määrä kasvoi vuosi vuodelta aina vuoteen 2008 saakka. Elektronisen musiikin artisteja Konemetsässä esiintyi useita kymmeniä, joiden tyylisuunnat vaihtelevat laidasta laitaan. Useat artistit nousivat seuraavalle ammatilliselle tasolle Konemetsä-keikkansa ansiosta ja ura aukesi kansainväliseksi. Helmikuussa 2010 tapahtuman järjestäjät kertoivat pitävänsä välivuoden, koska haluavat keskittyä muihin asioihin. He kuitenkin kertoivat, että festivaali aiotaan järjestää tulevaisuudessa vielä uudelleen. == Historia == === 2006 === Vuoden 2006 Konemetsässä esiintymislavoja olivat Main Stage, Desert Stage, Chill-out / Progressive Stage, Camp X-Rust ja Metsäteknologiakeskus. Esiintyjiä runsaan 36 tunnin aikana oli 60. === 2007 === Vuonna 2007 tapahtuma pidettiin 6.-7\. heinäkuuta, ja esiintymislavoja oli jälleen viisi: Main Stage, Desert Stage, Chill-out, Camp X-Rust ja Urban Audio. Ulkomaisina pääesiintyjinä paikalla nähtiin muun muassa Eat Static ja Koxbox. === 2008 === Vuoden 2008 tapahtuma järjestettiin 11.-13\. heinäkuuta. Pääartisteina olivat alankomaalainen GMS, brittiläinen System 7 ja israelilainen Astrix. Tapahtuma keräsi yhteensä yli 11 000 kävijää ja oli yleisömäärältään suurin järjestetty Konemetsä-festivaali. Varsinais-Suomen poliisin, tullin, rajavartiolaitoksen ja vankilan viranomaisten yhteisessä tehovalvontaiskussa 102 tapahtuman osallistujaa jäi kiinni huumausaineiden hallussapidosta. Yksikään hallussapito ei johtanut pidätykseen. Suurin osa löydetyistä huumausaineista oli kannabistuotteita, mutta myös LSD:tä ja ekstaasia takavarikoitiin pieniä määriä. Tapahtumassa ei juurikaan ollut järjestyshäiriöitä – huumausainerikosten lisäksi todettiin vain muutamia lieviä vahingontekoja ja näpistyksiä. Loimaan poliisipäällikön mukaan tapahtumassa oli kuitenkin huumausainerikosten lisäksi suurempiakin ongelmia. Hänen mukaansa muun muassa paloturvallisuudesta huolehtiminen ei ollut kaikilta osin kunnossa – muiden festivaalien tapaan teltat olivat esimerkiksi liian lähekkäin. === 2009 === Vuonna 2009 tapahtuma pidennettiin nelipäiväiseksi, ja se järjestettiin 2.–5. heinäkuuta Ollilan kylässä. Festivaalin pääesiintyjänä toimi kanadalainen Deadmau5, joka esiintyi tuolloin ensimmäistä kertaa Suomessa. Neljällä lavalla esiintyi tapahtuman aikana yli kuusikymmentä artistia. == Lähteet == == Aiheesta muualla == Luokka:Entiset elektronisen musiikin tapahtumat Suomessa Luokka:Marttila Luokka:Psytrance
Paul Féval nuorempi

Paul Auguste Jean Nicolas Féval (25. tammikuuta 1860 – 15. maaliskuuta 1933) eli Paul Féval nuorempi oli ranskalainen romaanikirjailija. Hänet tunnetaan parhaiten historiallisista romaaneista, erityisesti Alexandre Dumas’n Kolme muskettisoturia -romaanille kirjoitetuista jatkoteoksista, joista osa on kirjoitettu yhdessä M. Lassezin kanssa. Févalin muskettisoturisarja koostuu seitsemästä kirjasta, jotka on julkaistu suomeksi myös yhteisniteinä Salaperäinen ritari ja Rautanaamion pako. Kirjat sijoittuvat ajankohtaan, jonka Dumas’n kirjasarja jättää käsittelemättä. Tarinan kehyskertomuksessa kirjailija saa Dumas’lta löytämättä jääneen käsikirjoituksen Athoksen palvelijan Grimandin jälkeläiseltä. Kirjoissa on mukana myös kirjailija Cyrano de Bergerac ystävineen. Févalin isä Paul Féval vanhempi oli myös romaanikirjailija. == Suomennetut teokset == * ”Kolmen muskettisoturin” välivuodet 1 : Salaperäinen ritari (Karisto 1929) (Le chevalier mystère) * ”Kolmen muskettisoturin” välivuodet 2 : Kuningattaren puolesta (Karisto 1929) (Martyre de Reine) * ”Kolmen muskettisoturin” välivuodet 3 : Bastiljin salaisuus (Karisto 1929) (Le secret de la Bastille) * ”Kolmen muskettisoturin” välivuodet 4 : Buckinghamin perintö (Karisto 1930) (L’héritage de Buckingham) * ”Kolmen muskettisoturin” välivuodet 5 : Valtiosalaisuus (Karisto 1930) (Secret d’état) * ”Kolmen muskettisoturin” välivuodet 6 : Rautanaamion pako (Karisto 1930) (L’évasion du Masque de fer) * ”Kolmen muskettisoturin” välivuodet 7 : Cyranon häät (Karisto 1931) (Les noces de Cyrano) * Valkea nainen (Kirja 1923; teos saattaa myös olla Paul Féval vanhemman kirjoittama) == Lähteet == Luokka:Ranskalaiset kirjailijat Luokka:Vuonna 1860 syntyneet Luokka:Vuonna 1933 kuolleet
Paul Féval

Paul Féval on seuraavien henkilöiden nimi: * Paul Féval nuorempi (1860–1933), kirjailija * Paul Féval vanhempi (1816–1887), kirjailija.
Tuomas Kivisaari

Tuomas Kivisaari (s. 1979) on suomalainen amerikkalaisen jalkapallon pelaaja, pelipaikkana laitahyökkääjä. Vuonna 2005 hän oli 184 senttimetriä pitkä ja painoi 86 kilogrammaa. Kivisaari on voittanut Vaahteraliigassa Helsingin Roostersin riveissä Suomen mestaruudet vuosina 2000, 2002 ja 2004 sekä Porvoon Butchersissa vuonna 2005. Hän palasi Butchersista kaudelle 2006 Roostersiin. Kivisaari on valittu Vaahteraliigan All Stars -miehistöön vuosina 2001 ja 2007 Luokka:Suomalaiset amerikkalaisen jalkapallon pelaajat Luokka:Vuonna 1979 syntyneet Luokka:Elävät henkilöt
Monsieur Mosse

Monsieur Mosse (oik. Raimo Urmas Jääskeläinen; 26. toukokuuta 1932 Helsingin maalaiskunta – 22. elokuuta 1992 Helsinki) oli suomalainen maskeeraaja ja parturi-kampaaja. Hänet tunnetaan ensimmäisenä avoimesti homoseksuaalisena julkisuuden henkilönä Suomessa. 1970-luvulla Monsieur Mosse pyöritti kauneussalonkeja Helsingissä ja Tampereella. Vuonna 1971, jolloin homoseksuaalisuus dekriminalisoitiin Suomessa, Mosse kertoi julkisuudessa seksuaalisesta suuntautumisestaan. Hän oli vakituinen henkilö sensaatiolehti Hymyn sivuilla. Monsieur Mosse julkaisi toimittaja Timo Korpin kirjoittaman muistelmateoksen Voi pojat, kun tietäisitte! vuonna 1981. Hän kuoli vuonna 1992 sydänleikkauksen jälkeisiin komplikaatioihin. Taiteilijanimi Mosse juontuu samannimisestä roolihahmosta, jota hän näytteli Åke Lindmanin ohjaamassa elokuvassa Laukaus Kyproksessa. Hän oli elokuvassa myös maskeeraajana.Laukaus Kyproksessa. Yle Teema 8.5.2014. == Lähteet == ==Kirjallisuutta== * == Aiheesta muualla == * * *Henkilöhistoria. Luokka:Suomalaiset julkisuuden henkilöt Luokka:Suomalaiset kampaajat Luokka:Vuonna 1932 syntyneet Luokka:Vuonna 1992 kuolleet
Talinranta

Talinranta () on läntisen Helsingin osa-alue Munkkivuoren länsipuolella ja Talin eteläpuolella. Etelässä kulkee Turunväylä (ykköstie), joka erottaa Talinrannan Vanhasta Munkkiniemestä. Talinranta kuuluu Munkkiniemen kaupunginosaan ja peruspiiriin. Talinranta on Ison Huopalahden rannalla sijaitseva merellinen ja varsin nuori kaupunginosa. Siellä ei ole 1990-luvulla rakennettujen asuintalojen ohella paljoa muuta kuin yksi päiväkoti ja alueen eteläosassa sijaitseva Helsingin kaupungin Rakennusviraston käytössä oleva alue (Ulvilankuja 6), jossa sijaitsee muun muassa taimisto. Talinrannan asuinalueen keskellä on Muusantorin nimellä kulkeva aukio. Työpaikkoja Talinrannassa on 41 (31.12.2003). Ainoa tieyhteys asuinalueelle johtaa idän suunnalta Munkkivuoresta Taiteentekijäntien kautta; lisäksi voi kulkea kevyen liikenteen väyliä pitkin. Merellisyydestään huolimatta Talinrantaan ei veneellä käytännössä pääse, koska matalat Turunväylän alikulut Tarvonsuoralla tukkivat veneilyreitin etelästä. Talinrannan ympäristön viheralueella luoteeseen mentäessä on Talinhuippu, jossa sijaitsee frisbeegolf-rata ja koirien agilityrata. Siitä voi jatkaa edelleen Espoon puolella Vermoon. Talinrannasta pohjoiseen sijoittuu Talin golfkenttä ja koillispuolelle Talin liikuntapuisto jalkapallo- ja tennishalleineen. == Joukkoliikenne == Talinrantaan kulkee bussilinja 20. Pitäjänmäen juna-asemalle on vajaat kaksi kilometriä. Turunväylän Espoon bussit eivät pysähdy Talinrannan lähellä. Alle kahden kilometrin kävelyetäisyydeltä löytyvät junan lisäksi poikittaislinjat 52 (Otaniemi–Munkkiniemi–Haaga–Kannelmäki–Kuninkaantammi) ja runkolinja 550. == Historia == Talinrannan alueella oli vuoteen 1983 jätevedenpuhdistamo. Altaiden kohdalla on nyt opiskelija-asuntoja, ja Muusantorin rakennuksissa on hyödynnetty vanhoja allasrakenteita. Muusantorin länsilaidalla sijainneet puhdistamohallit kaavailtiin aluksi säilytettäviksi ja muutettavaksi kuvataiteilijoiden työtiloiksi, mutta suunnitelmasta luovuttiin. Läheinen Talinhuippu on vuosina 1963–1980 käytössä olleen kaatopaikan päällä.Kotiseutureitit, Helsingin kaupunki Kaatopaikan ja läheisen jätevedenpuhdistamon käyttö on lopetettu vuosia sitten, mutta niiden haitallinen vaikutus näkyy edelleen vesialueen tilassa.Esityslista, Helsingin kaupunki Kaatopaikka kunnostetaan sen jälkeen kun Vuosaaren kaatopaikka on kunnostettu vuoteen 2017 mennessä, kaupungin rahatilanteen mukaan.Metro Tiedosto:Talinranta Helsinki.jpg|Helsingin Talinrantaa ja sinne johtava tie. Tiedosto:Talinranta.jpg| Tiedosto:Talinranta 2.jpg|Muusan krouvi == Lähteet == * Helsinki alueittain 2005. 202 Munkkiniemen peruspiiri === Viitteet === == Aiheesta muualla == * Talinrannan satelliittikuva. Kuvan eteläosassa kulkee Turunväylä (ykköstie) Luokka:Munkkiniemi Luokka:Helsingin osa-alueet
Ornitopteri

thumb|Ornitopteri vuodelta 1902. Ornitopteri on lentokone, joka lentää siipiä räpyttelemällä kuten linnut, lepakot tai hyönteiset. ==Varhainen historia== Mekaanisen ornitopterin idea mainittiin tiettävästi ensimmäisen kerran Roger Baconin kirjoituksissa 1200-luvulla. Noin vuonna 1490 Leonardo da Vinci tutki lintuja ja suunnitteli havaintojensa pohjalta ornitopterin kaltaisen lentolaitteen. Vuonna 1781 Karl Friederich Meerweinin otaksutaan rakentaneen ensimmäisen ornitopterin, mutta sen epäillään pikemminkin liitäneen alas korkeasta paikasta kuin lentäneen. Englantilainen George Cayley hahmotti vuonna 1799 lentämisen teoriaa. Ornitopterin sijaan suunnittelu keskittyi purjelentokoneiden kaltaisten koneiden tutkimiseen. Ensimmäinen lentoon kyennyt miehittämätön ornitopteri rakennettiin Ranskassa 1870-luvulla. Voimanlähteenä oli kumilenkki. == Miehitetyt lennot == 8\. heinäkuuta 2006 professori James DeLaurierin suunnittelema ornitopteri teki ilmailuhistoriaa pysymällä ilmassa 14 sekunnin ajan. Lento oli tiettävästi ensimmäinen miehitetty lento, jossa ornitopteri käytti lentoonlähdössä vain omaa moottoriaan. ==Ornitopteri populaarikulttuurissa== 2021 valmistuneessa Dyyni- elokuvassa lennetään ornitopterilla. == Katso myös == * Abbas ibn Firnas Luokka:Lentokoneet
Niemenmäki

Niemenmäki () on Munkkiniemen kaupunginosaan ja peruspiiriin kuuluva pieni (pinta-ala 0,27 km²) osa-alue Länsi-Helsingissä, Munkkivuoren itäpuolella. Pieni Niemenmäki on 1960-luvun alun kerrostaloalue. Lännessä Niemenmäen erottaa Munkkivuoresta jyrkkä mäki. Idässä maasto laskeutuu loivasti Pikku Huopalahteen. Korkeat 7–10-kerroksiset pistetalot ovat mäen päällä, lamellitalot idässä. Niemenmäen asuntokanta koostuu 1960-luvulla rakennetuista kerrostaloista. Asuintaloista pohjoiseen, Lapinmäentien pohjoispuolella on vuonna 1969 valmistunut, arkkitehti Heikki Castrénin johdolla suunniteltu Pohjolan toimitalo. Asukkaita Niemenmäessä on 1275 (1. tammikuuta 2017) ja työpaikkoja 286 (31. joulukuuta 2015). Niemenmäkeä rajaa lännessä vilkas Huopalahdentie, idässä puisto- ja puutarha-alue sekä Pikku Huopalahti (meri). Puutarha-alue sijaitsee ainakin osin entisen Pikku-Huopalahden kaatopaikan alueella, mutta viljelypalstojen kohdalta maa on vaihdettu puhtaaseen. Niemenmäen lähistöllä sijaitsevat muun muassa Munkkivuoren ostoskeskus, Pikku Huopalahti (kaupunginosa ja merenlahti), Etelä-Haaga, Talin keilahalli ja liikuntapuisto tenniskeskuksineen. Tiedosto:Niemenmaentie December 23 2014.png Tiedosto:OP-Pohjola HQ January 23 2009.jpg == Lähteet == *Helsinki alueittain 2005. 202 Munkkiniemen peruspiiri *Verkkosivu Pohjolan konsernin historiasta. *Rakentamisen aikakausia -kartta. Liite teoksessa Helsingin kaupungin rakennusjärjestys 2000. ===Viitteet=== == Aiheesta muualla == *Niemenmäen satelliittikuva. Pohjois-etelä -suuntainen Huopalahdentie rajaa Niemenmäkeä lännessä. *YTV reittiopas - Niemenmäen joukkoliikenneyhteydet. Aseta lähtöaika ja paikka löytääksesi Niemenmäkeen pääkaupunkiseudulta. Luokka:Munkkiniemi Luokka:Helsingin lähiöt Luokka:Helsingin osa-alueet
Seth Putnam

Seth Edward Putnam (15. toukokuuta 1968 – 11. kesäkuuta 2011) oli yhdysvaltalainen grindcore-muusikko, joka perusti Anal Cunt -yhtyeen Massachusettsissa vuonna 1988. Hänellä oli myös sivuprojekteja: Angry Hate, Impaled Northern Moonforest, Satan's Warriors, Shit Scum, Vaginal Jesus ja You're Fired. Putnam syntyi Bostonissa, ja hänellä oli irlantilaisia ja englantilaisia sukujuuria. 1980-luvulla hän soitti bassoa thrash metal -yhtyeessä Executioner. Lokakuussa 2004 Putnam sai sairauskohtauksen ja vaipui kahdeksi kuukaudeksi koomaan käytettyään crackia, heroiinia, alkoholia ja suuren määrän Ambien-unilääkettä. Lääkärit uskoivat Putnamin joutuvan vegetatiiviseen tilaan loppuelämäkseen, mutta hän toipui. Vuonna 2006 järjestetyllä Anal Cuntin kiertueella Putnam joutui useimmiten esiintymään tuolilla istuen. Hän vieraili Panteran levyllä The Great Southern Trendkill. Kesäkuussa 2011 Putnam kuoli sydänkohtaukseen 43 vuoden iässä. == Lähteet == == Aiheesta muualla == * Viralliset kotisivut * Luokka:Yhdysvaltalaiset laulajat Luokka:Vuonna 1968 syntyneet Luokka:Vuonna 2011 kuolleet
Narvanlahti

Narvanlahti Kotimaisten kielten keskus: Viron paikannimet: suomeen mukautettu vai vironkielinen nimiasu?(ohje), viitattu 28.4.2017 on Suomenlahden eteläosassa, Viron ja Venäjän välisen rajan kohdalla sijaitseva leveä lahti. Se on Suomenlahden suurimpia lahtia. Pituutta sillä on noin 40 km, suun leveys on noin 90 km ja se on keskimäärin 30 m syvä. Narvanlahteen laskee Narvanjoki, jonka suussa sijaitsee Narva-Jõesuun kaupunki. Joki on myös Viron ja Venäjän rajajoki. Lahden eteläranta kuuluu Itä-Virumaan maakuntaan. Idässä lahtea rajaa Venäjälle kuuluva, pohjoiseen työntyvä Kurkolanniemi (Kurgalski poluostrov). Lahden rannalla sijaitsee myös Sillamäen kaupunki Narva-Jõesuusta länteen. == Lähteet == Luokka:Suomenlahti
Lawrence Lessig

Lawrence Lessig (s. 3. kesäkuuta 1961) on oikeustieteen professori Stanfordin yliopistossa. Lessig on tutkinut erityisesti tekijänoikeus- ja tavaramerkkisäännöksiä internetin aikana. == Koulutustausta ja akateeminen opetus == Lessig suoritti alemman korkeakoulututkinnon (B.A.) taloustieteessä Yalessa, hallinnossa Pennsylvanian yliopistossa, ylemmän filosofiasta Cambridgessa ja oikeustieteen maisterin tutkintoon verrattavissa olevan Juris Doctor -tutkinnon Yalessa. Ennen siirtymistään Stanfordiin hän hoiti Berkman- professuuria Harvardissa ja oli sitä ennen Chicagon yliopiston professori. == Oikeushistoria == Lessig edusti Eric Eldredia tapauksessa "Eldred vastaan Ashcroft", joka vastusti vuoden 1998 tekijänoikeuksien voimassaoloaikaa kahdellakymmenellä vuodella pidentänyttä Sonny Bono Copyright Term Extension Actia. Lessing on perustanut Center for Internet and Societyn. Hän sai vuonna 2002 Free Software Foundationin FSF Award for the Advancement of Free Softwaren ja valittiin 2004 FSF:n johtokuntaan. Hän perusti Creative Commonsin ja on Electronic Frontier Foundationin johtokunnan jäsen. Scientific American -lehti nimitti hänet yhdeksi maailman viidestäkymmenestä huippunäkijästä. == Yksityiselämä == Lawrence Lessing on avoimesti kertonut että katoliset kirkonmiehet seksuaalisesti hyväksikäyttivät häntä kun hän oli alaikäinen. == Fiktiossa == * West Wing televisiosarjassa Lawrence Lessigiä esitti Christopher Lloyd == Aiheesta muualla == * Lessigin kotisivu Luokka:Yhdysvaltalaiset juristit Luokka:Yhdysvaltalaiset oikeustieteilijät Luokka:Yhdysvaltalaiset professorit Luokka:Stanfordin yliopiston professorit Luokka:Vuonna 1961 syntyneet Luokka:Elävät henkilöt Luokka:Avoimuuden edistäjät
Hoedown

Hoedown on vuonna 2001 perustettu country-, blues- ja rockmusiikkia esittävä suomalainen yhtye. Ensimmäisen keikkansa Hoedown soitti Taidehallin klubilla syksyllä 2002. Esa Kaartamo ja Olli Haavisto olivat tuolloin vierailijoina, keikan jälkeen molemmat jäivät yhtyeeseen. == Kokoonpano == *Mika Kuokkanen – laulu, akustinen kitara *Jarmo Nikku – kitara, mini12, mandoliini *Olli Haavisto – pedal steel, lap steel, mandoliini *Masa Maijanen – basso *Topi Kurki – rummut *Jere Ijäs — laulu, kitara (2019–) ===Entiset jäsenet=== * Esa Kaartamo – laulu, kitara (2001–2018†) * Ninni Poijärvi – laulu, viulu, haitari (2001–2018) == Diskografia == * * Tokela & Hoedown: * * Jukka Gustavson & Hoedown: * Tuomari Nurmio & Hoedown: == Lähteet == == Aiheesta muualla == * Viralliset kotisivut Luokka:Suomalaiset rockyhtyeet
Kaarlo Partanen

Kaarlo ”Kalle” Partanen (25. elokuuta 1915 Sortavala – 2. heinäkuuta 2006 Lahti) oli suomalainen raviohjastaja, ravivalmentaja, ravihevosten kasvattaja ja suomalaisen raviurheilun keskeinen vaikuttaja vuosikymmenien ajan. Kalle Partasen isä oli sortavalalainen hevoskauppias ja äiti oli sveitsiläissyntyinen. Hänestä itsestään ei koskaan tullut hevoskauppiasta, koska hän oli omien sanojensa mukaan sellaiseen aivan liian rehellinen. Kalle Partanen valmensi moninkertaiset ravikuninkaat Ero-Lohkon (1951–1979) ja Vieterin (1967–1984). Hän ohjasti Vieterin ravikuninkuuteen viisi kertaa (1973–1974 ja 1976–1978), ja Vieteri onkin Vekselin ja Vieskerin ohella kaikkien aikojen menestynein hevonen kuninkuusravien historiassa. Ero-Lohko kruunattiin kuninkaaksi Partasen ohjastamana neljä kertaa (1958–1961). Kalle Partanen oli tunnettu ohjastaja ja persoonallisuus, joka hyvän ulosantinsa, suorapuheisuutensa ja vilkkaan karjalaisen luonteensa vuoksi tunnettiin ”Kausalan Cassiuksena” – Partasen koti ja ravitallit sijaitsivat Iitin Kausalassa. Jouni Aallon toimittama elämäkertateos Ravikuninkaiden käskynhaltija perustuu Partasen 1980-luvulla Hevosurheilu-lehdessä julkaistuihin muistelmiin. Kaarlo Partanen oli talvi- ja jatkosodan veteraani ja 50 prosentin sotainvalidi. ==Aiheesta muualla== * Partasen haastattelu Suomen Hevosenomistajain Keskusliiton sivuilla * Luokka:Suomalaiset raviohjastajat Luokka:Suomalaiset ravivalmentajat Luokka:Vuonna 1915 syntyneet Luokka:Vuonna 2006 kuolleet
Kottikärry

Kottikärryt on kuljetusväline, jonka tekniikka perustuu vipuun ja pyörään. Kottikärryissä on allasmainen tila tavaroille, työntövarret ja pyörä. Kottikärryissä on yksi tai kaksi työntövartta, joilla yksi henkilö pystyy kuljettamaan kottikärryjä. Kottikärryjen altaassa voidaan kuljettaa kiinteitä ja nestemäisiä aineita. Kuljetettavan taakan paino pyritään siirtämään pyörän kannatettavaksi ja kottikärryjen käyttäjän voima voidaan käyttää kärryn liikuttamiseen. Kuljetettaessa raskaita tavaroita työntövarsia voi nostaa ylöspäin, jolloin kuorman painosta suurempi osa jakautuu pyörälle. Kottikärryillä aikuinen kykenee helposti siirtämään tasaisella alustalla jopa yli 100 kg kuormia. Keveimmät lehtikärryt eivät kuitenkaan kestä niin suuria taakkoja, joten kärryt on syytä valita raskaimman kuljetettavan materiaalin mukaan. Kottikärryjä käytetään teollisuudessa, rakentamisessa, puutarhanhoidossa ja maataloudessa. Kottikärryjen pyörä on ilmalla täytettävä kumirengas. Nykyään kottikärryjen renkaat ovat usein täyskumisia ja siten puhkeamattomia. Perinteinen kottikärry on yksipyöräinen, mutta markkinoilla on myös muodoltaan samanlaisia kaksipyöräisiä kärryjä, joita käytetään kuljetuskärryinä. Usein kottikärryjä myydään itse koottavina rakennussarjoina. Luokka:Työkalut Luokka:Rakennustyökalut
Prahan vanha juutalainen hautausmaa

Prahan vanha juutalainen hautausmaa on Prahan kaupungissa Tšekissä sijaitseva juutalainen hautausmaa. Se sijaitsee kaupungin juutalaiskorttelissa. Hautausmaa oli käytössä 1400-luvun puolivälistä vuoteen 1787. Hautausmaalla on kaikkiaan noin 12 000 hautaa. Ensimmäinen sinne haudattu oli vuonna 1439 kuollut runoilija ja tiedemies Avigdor Karo.Find a Grave Kuuluisimpia hautausmaalle haudattuja henkilöitä ovat Rabbi Löw (oikealta nimeltään Yehuda ben Bezalel, k. 1609), Mordechai Maisel (k. 1601), David Gans (k. 1613) ja David Oppenheim (k. 1736). == Kuvagalleria == Prag-5490-Zeremoniensaal-2008-gje.jpg Prag-5530-Judenfriedhof-2008-gje.jpg Prag-5560-Judenfriedhof-2008-gje.jpg Prag-5580-Judenfriedhof-2008-gje.jpg Prag-5660-Judenfriedhof-Hendl Baševi-2008-gje.jpg Prag-5690-Judenfriedhof-2008-gje.jpg ==Katso myös== * Prahan uusi juutalainen hautausmaa ==Lähteet== * Jewish Quarter (Josefov), Josefov, Prague 1 ===Viitteet=== ==Aiheesta muualla== Luokka:Prahan rakennukset ja rakennelmat Luokka:Juutalaiset hautausmaat
Škoda Fabia

Škoda Fabia on Škoda Auton vuodesta 1999 lähtien valmistama pieni henkilöautomalli, joka korvasi Škoda Felician. Tiedosto:2001 Skoda Fabia Comfort 8V 1.4 Front.jpg|Škoda Fabia I (1999–2007) Tiedosto:Skoda Fabia front 20080524.jpg|Škoda Fabia II (2007–2014) Tiedosto:2015 Škoda Fabia (NJ MY16) 81TSI Sports Pack hatchback (20423967289) (cropped).jpg|Škoda Fabia III (2014–2021) Tiedosto:Skoda Fabia IV Auto Zuerich 2021 IMG 0194.jpg|Škoda Fabia IV (2021–) == Aiheesta muualla == Fabia Luokka:B-segmentin autot
Milan Milutinović

Milan Milutinović (Милан Милутиновић, 19. joulukuuta 1942 Belgrad, Serbia – 2. heinäkuuta 2023) oli serbialainen poliitikko, joka toimi Jugoslavian suuremman tasavallan, Serbian presidenttinä 1998–2002. Hän oli Jugoslavian suurlähettiläs ja ulkoministeri 1995–1998. Hän oli Slobodan Miloševićin läheinen liittolainen. Kun hänen kautensa presidenttinä päättyi joulukuussa 2002 hän antautui Entisen Jugoslavian kansainväliselle rikostuomioistuimelle. Milutinović opiskeli Belgradissa, ja suoritti tutkinnon oikeustieteessä. Jugoslavian ulkoministerinä hän otti osaa 1995 Daytonin neuvotteluihin, joissa saatiin viimein aikaan rauhansopimus. Miloševićin toisen ja viimeisen sallitun kauden päättyessä vuoden 1997 presidentinvaalien kaksi ensimmäistä äänestyskertaa hylättiin, koska äänestysprosentti jäi liian alhaiseksi. Kahden kerran jälkeen sosialistipuolue vaihtoi ehdokkaansa Lilićista Milutinovićiin. Hän ei ollut kovin tunnettu ehdokas, koska oli palvellut pitkään lähettiläänä Kreikassa, mutta hän sai viimein 59,23 % äänistä äänestysprosentin ollessa vain vähän yli vaaditun (50,98 %). Vaaleja boikotoivat puolueet ja radikaalipuolueen vastaehdokas Vojislav Šešelj esittivät syytöksiä vaalivilpistä. Asemassaan presidenttinä hänestä tuli puolustusneuvoston jäsen. Presidenttinä hänellä oli paljon valtaa, mutta tosiasiassa hän tuskin uskalsi panna vastaan ja todellisen vallan katsottiin olevan Miloševićilla. Presidenttinä Milutinović nautti diplomaattista koskemattomuutta, joka päättyi vuoden 2002 lopussa. Haagissa yritettiin todistaa hänen tienneen Jugoslavian liittoarmeijan sotarikoksista ja ettei hän tehnyt tarpeeksi niiden estämiseksi ja syyllisten rankaisemiseksi. Milutinovićin mukaan hän oli vain keulakuva, jolla oli hyvin vähän valtaa asioiden kulkuun. Milutinovićin oikeudenkäynti alkoi 10. heinäkuuta 2006. Sotarikostuomioistuin vapautti Milutinovićin 26. helmikuuta 2009. Syyttäjät olivat vaatineet Milutinovićille 20 vuoden vankeusrangaistusta, mutta tuomioistuin julisti hänet syyttömäksi. ==Lähteet== * Profile: Milan Milutinovic (BBC) Luokka:Serbialaiset poliitikot Luokka:Sotarikossyytteistä vapautetut Luokka:Presidentit Luokka:Vuonna 1942 syntyneet Luokka:Vuonna 2023 kuolleet
Aleksandr Dzasohov

Aleksandr Sergejevitš Dzasohov (; osseetiksi Дзасохты Сергейы фырт Алыксандр, Dzasohty Sergejy fyrt Aleksandr, s. 3. huhtikuuta 1934 Vladikavkaz) on pohjoisossetia-alanialainen poliitikko, joka toimi Pohjois-Ossetia-Alanian presidenttinä vuosina 1998–2005. Dzasohov valmistui Pohjois-Kaukasuksen kaivosinstituutista vuonna 1957 ja hänellä on politiikan tohtorin arvo. Vuosina 1993–1995 hän oli Venäjän federaation duuman jäsen. Pohjois-Ossetia- Alanian presidentiksi hänet valittiin 76 prosentin äänisaaliilla 18. tammikuuta 1998. Toiselle kaudelle hänet valittiin 27. tammikuuta 2002, jolloin hän sai 56,02 prosenttia äänistä. Dzasohov kuitenkin luopui asemastaan ennen virkakauden päättymistä 31. toukokuuta 2005 ja hänen seuraajakseen valittiin Taimuraz Mamsurov. Nykyisin Dzasohov edustaa Pohjois-Ossetia-Alaniaa Venäjän federaation parlamentin ylähuoneessa, Federaation neuvostossa. Dzasohov todisti Beslanin koulukaappauksesta selvinnyttä terroristia Nur-Paši Kulajevia vastaan 13. tammikuuta 2006 Pohjois-Ossetian korkeimmassa oikeudessa. Beslanista saapui kaksi bussilastillista panttivankeina olleita ja heidän omaisiaan maan pääkaupunkiin Vladikavkaziin seuraamaan pitkään odotettua todistajan lausuntoa. Turvallisuustoimet oikeudenkäynnissä olivat mittavat. Monet koulukaappauksen uhrit ja heidän omaisensa pitävät Dzasohovia yhtenä niistä viranomaisista, joita pidetään syyllisinä koulukaappaukseen. Syyttäjänvirastosta vakuutettiin ettei ketään viranomaisia tulla syyttämään koulukaappauksen aiheuttamista kuolemista, joten Dzasohov sai todistaa ilman että olisi ollut pelkoa oikeudellisista seuraamuksista hänelle itselleen.Dzasokhov Testifies in Beslan Case, Kommerskant, Russian Daily Online, January 13, 2006 == Lähteet == Luokka:NKP:n keskuskomitean politbyroon jäsenet Luokka:Neuvostoliiton korkeimman neuvoston puhemiehistön jäsenet Luokka:Neuvostoliiton kansanedustajien kongressin jäsenet Luokka:Valtioduuman jäsenet Luokka:Venäjän liittoneuvoston jäsenet Luokka:Venäjän federaation kuvernöörit ja aluejohtajat Luokka:Pohjoisossetia-alanialaiset poliitikot Luokka:Vuonna 1934 syntyneet Luokka:Elävät henkilöt
Ilie Năstase

Ilie Năstase (s. 19. heinäkuuta 1946 Bukarest, Romania) on romanialainen tennispelaaja, joka oli maailmanlistan ykköspelaaja vuosina 1973–1974. Năstase voitti urallaan kaksinpelissä 57 ATP-turnausta, menestystä tuli etenkin hänen huippuvuosinaan 1972–1973.http://www.atpworldtour.com/Tennis/Players/Na/I/Ilie-Nastase.aspx Tämän lisäksi Năstasella on kaksi Grand Slam -voittoa (US Openista 1972 ja Ranskan avoimista 1973). Năstase ja Jimmy Connors tunnettiin aikanaan hyvinä ystävinä, ja he pelasivatkin yhdessä erittäin paljon nelinpeliturnauksia. Tennis-lehti on rankannut Năstasen maailman 28. parhaaksi pelaajaksi kautta aikojen. Năstase tuli tunnetuksi myös oikuttelustaan ja riidoistaan tennistuomareiden kanssa. == Grand Slamit == === Voitot (2) === Vuosi Turnaus Vastustaja loppuottelussa Tulos 1972 Yhdysvaltain avoimet Arthur Ashe 3–6, 6–3, 6–7, 6–4, 6–3 1973 Ranskan avoimet Nikola Pilić 6–3, 6–3, 6–0 === Finaalit (3) === Vuosi Turnaus Vastustaja loppuottelussa Tulos 1971 Ranskan avoimet Jan Kodeš 6–8, 2–6, 6–2, 5–7 1972 Wimbledon Stan Smith 4–6, 6–3, 6–3, 4–6, 7–5 1976 Wimbledon Björn Borg 6–4, 6–2, 9–7 == Turnausvoitot kausittain == * 1970 – 1 * 1971 – 7 * 1972 – 12 * 1973 – 13 * 1974 – 6 * 1975 – 5 * 1976 – 5 * 1977 – 2 * 1978 – 1 == Lähteet == == Aiheesta muualla == Luokka:Romanialaiset tennispelaajat Luokka:Vuonna 1946 syntyneet Luokka:Elävät henkilöt
Nové Město (Praha)

Nové Město on Prahan kaupunginosa. Huolellisesti suunnitellun Uudenkaupungin perusti kuningas Kaarle IV vuonna 1348. Se oli kaksi kertaa suurempi kuin Vanhakaupunki, ja siellä asui pääasiassa kauppiaita ja käsityöläisiä. 1800-luvun loppupuolella sen ulompi linnoitus purettiin ja Uusikaupunki kehittyi nykyiseen asuunsa. Tiedosto:Peter Stehlik 2011.07.29 A.jpg|Venceslauksen aukio. Tiedosto:Praha, Nove Mesto - Novomestska radnice III.jpg|Uudenkaupungin raatihuone. == Lähteet == == Aiheesta muualla == Luokka:Prahan kaupunginosat
Nové Město

Nové Město (suom. "uusi kaupunki") viittaa seuraaviin paikkoihin Tšekissä: * Nové Město na Moravě, kunta * Nové Město nad Metují, kunta * Nové Město pod Smrkem, kunta * Nové Město, Prahan kaupunginosa.
Japanin bobtail

Japanin bobtail on kissarotu, joka on kotoisin Japanista. == Historia == Japanin bobtail on esiintynyt japanilaisissa maalauksissa ja seinätöissä jo ainakin tuhat vuotta sitten. Maneki neko eli onnen kissa on Japanissa erittäin suosittu lahja- ja koriste-esine, joka kuvaa tassua nostavaa Japanin bobtail- kissaa. Yhdysvalloissa rotuun kuuluvia kissoja nähtiin ensimmäistä kertaa vuonna 1968, jolloin Elisabeth Freret toi Japanista 3 yksilöä, ja sitä kautta rotu siirtyi myös Eurooppaan, vaikka ei olekaan kovin suosittu täällä. Myös Suomessa rotu on harvinainen. Helena Linnanvirta toi Suomeen bobtailin Sayesinde's Ichi-Ban 1990 Hollannista ja myöhemmin uroksen Bassetti's Sashitaru Yhdysvalloista. == Luonteenpiirteet ja muut ominaisuudet== Japanin bobtail on melko hiljainen ja rauhallinen lemmikki, paitsi kiimassa oleva narttu. Se antaa hyvin japanilaisen kuvan itsestään joidenkin eleidensä perusteella. Sen takajalat ovat hieman etujalkoja korkeammat, mikä antaa sille hiukan jänismäisen ulkonäön. Kooltaan se on keskikokoinen tai pieni kissa ja painaa 2,5–4 kg. Luonteeltaan se soveltuu perheille kissaksi hyvin. Sitä voi kasvattaa eri rotuisten kissojen seurassa ja se sopeutuu paremmin, jos sillä on seuranaan toinen samanrotuinen kissa. Rodulla on erityispiirteenä lyhyt töpöhäntä, joka on seurausta häntänikamien mutkaisuudesta eli sen häntä on yhtä häntämutkaa. Ominaisuus on perinnöllinen ja resessiivinen, eli jos Japanin bobtailit saavat yhteisiä jälkeläisiä, on niillä kaikilla perinnöllisesti töpöhäntä. Se ei siis ole hännänkasvussa tapahtunut vika tai mutaatio kuten Manx - kissalla, ja Japanin bobtail on täysin terve kissarotu. Sen turkki on lyhyt eikä sillä ole juurikaan aluskarvaa. Yhdysvalloissa kasvatetaan myös pitkäkarvaisia bobtaileja. == Tarina == Tarina kertoo, kuinka Japanin bobtail sai töpöhäntänsä. Se asettui nukkumaan liian lähelle avotulta ja sen pitkä häntä syttyi palamaan. Kauhuissaan kissa juoksi kaupungin läpi ja sen palava häntä sytytti monta rakennusta tuleen. Rangaistukseksi keisari määräsi, että kaikilta kissoilta leikataan häntä. == Katso myös== *Luettelo kissaroduista == Aiheesta muualla == * Suomen Kissaliiton kotisivut * JBT Interest Groups (englanniksi Luokka:Kissarodut Luokka:Japanilaiset eläinrodut